**NOTĂ INFORMATIVĂ**

**la proiectul hotărîrii Guvernului cu privire la organizarea**

**şi funcţionarea Inspectoratului militar al Ministerului Apărării**

***1. Condiţiile ce au impus elaborarea proiectului şi scopul urmărit***

Proiectul hotărârii Guvernului și Regulamentul privind organizarea şi funcţionarea Inspectoratului militar al Ministerului Apărării a fost elaborat în temeiul Legii nr.98 din 4 mai 2012 privind administraţia publică centrală de specialitate şi întru executarea prevederilor pct.9 subpct.17) şi 18) din Hotărârea Guvernului nr.692 din 30.08.2017 „Cu privire la organizarea şi funcţionarea Ministerului Apărării”.

Odată cu iniţierea reformei administraţiei publice, potrivit strategiei aprobate în acest sens, a apărut necesitatea, de a ralia dimensiunile structurale şi funcţionale ale entităţii menţionate la rigorile art.14 din Legea nr.98 din 4 mai 2012 privind administraţia publică centrală de specialitate, care stipulează, că pentru asigurarea implementării politicii statului în anumite subdomenii sau sfere din domeniile de activitate care îi sunt încredinţate unui minister, în subordinea acestuia pot fi create autorităţi administrative cu forma de organizare juridică de agenţii, servicii de stat şi de inspectorate de stat.

Prin urmare, luând în considerare volumul şi complexitatea funcţiilor şi atribuţiilor exercitate pentru administrarea eficientă şi eficace a domeniului *supraveghere şi control,* se constată necesitatea de constituire a Inspectoratului militar al Ministerului Apărării, succesoare de drept a Direcţiei inspecţie generală a Ministerului Apărării, Centrului de medicină preventivă și a Comisiei centrale de expertiză medico-militară a Forțelor Armate.

Scopul prezentului proiect constă în crearea unui cadru comprehensiv ce va reglementa organizarea şi funcţionarea Inspectoratului militar al Ministerului Apărării. Aprobarea Regulamentului, structurii şi organigramei Inspectoratului va contribui la realizarea conformă a misiunii şi sarcinilor cu care este investit.

***2. Principalele prevederi ale proiectului***

Proiectul hotărârii Guvernului propus spre stabileşte forma organizatorico-juridică al Inspectoratului, competenţele, atribuţiile, modul de organizare a activităţii Inspectoratului, structura şi efectivul-limită al acestuia.

Pentru îndeplinirea atribuțiilor și responsabilităților Ministerului Apărării, Inspectoratul militar fiind o autoritate administrativă de specialitate separată în sistemul administrativ al Ministerului Apărării, cu competenţă generală de realizare a funcţiilor de supraveghere şi control, investigaţii şi evaluare de sistem, prevenire a corupţiei şi investigare a fraudelor, apreciere a stării de sănătate şi dezvoltarea fizică a cetăţenilor la momentul examenului medical, în scopul determinării aptitudinii lor pentru îndeplinirea obligaţiilor serviciului militar în timp de pace sau de război, precum și măsuri ce țin de supravegherea sănătăţii publice în Ministerul Apărării şi Armata Naţională.

Proiectul Regulamentului este structurat în 3 capitole, care reglementează misiunea, funcţiile, domeniile de activitate şi drepturile cu care se investeşte Inspectoratul, precum şi organizarea activităţii acestuia.

Regulamentul prevede în anexele nr.2 și 3 structura și organigrama Inspectoratului, precum şi stabileşte efectivul-limită al acestuia în număr de 41 de unităţi de personal, cu statut de funcţionari publici cu statul special şi angajaţi civili.

În acest context, este de menționat că, numărul de personal al Inspectoratului, ca succesor al Direcției inspecție generală, Centrului de medicină preventivă și a Comisiei centrale de expertiză medico-militară a Forțelor Armate, nu necesită modificări, deoarece Direcția inspecție generală a fost reorganizată în anul 2014, iar ca rezultat numărul de personal a fost redus de la 21 la 10 unități.

Totodată, statele de personal al Centrului de medicină preventivă era constituit din 38 unităţi, care începând cu anul 2010, odată cu iniţierea şi desfăşurarea proceselor de optimizare şi reorganizare şi până în 2015 a fost redus treptat până la 23 de unităţi, acesta constituind numărul limită de personal necesar pentru acreditarea Centrului de către Consiliul Naţional de Evaluare şi Acreditare în Sănătate în conformitate cu Legea nr.552-XV din 18.10.2001 privind evaluarea şi acreditarea în sănătate.

Numărul funcţiilor de conducere nu depăşeşte 30% din efectivul limită al acesteia, în acest sens fiind asigurată respectarea prevederilor Hotărârii Guvernului nr.1001 din 26 decembrie 2011 „Privind punerea în aplicare a unor acte legislative”.

Conform organigramei, serviciul arhivă constituie parte componentă a Comisiei centrale de expertiză medico-militară a Forțelor Armate, aceasta fiind condiționată de faptul că arhiva Comisiei gestionează toate documentele medico-militare ale veteranilor de război și a participanților la conflictele armate, fișele medicale de staționar și ambulatoriu ale militarilor prin contract și militarilor în termen, certificatele-decizie ale militarilor eliberați din serviciul militar pe motiv de boală, registrele de evidență statistică ale tinerilor apreciați inapți pentru serviciul militar în timp de pace, apt necombatanți la război, excluși din evidență militară.

Concomitent, prin prisma prevederilor pct.11 din Hotărîrea Guvernului nr.433 din 15.07.2015 privind aprobarea Regulamentului-cadru de activitate a serviciilor financiare atribuţiile în domeniul financiar ale Inspectoratului sînt exercitate de către serviciul financiar-administrativ al Ministerului Apărării.

***3. Fundamentarea economico-financiară***

Aprobarea proiectului Hotărârii Guvernului „*Cu privire la organizarea şi funcţionarea Inspectoratului militar al Ministerului Apărării*” nu necesită cheltuieli suplimentare din contul bugetului de stat.

***4. Acţiuni ce urmează a fi întreprinse în baza actului normativ***

Urmare a adoptării prezentului proiect, va fi elaborat noul stat de personal al Inspectoratului și schema de încadrare.

***5. Transparenţa în procesul decizional/ Coordonarea proiectului***

În scopul respectării prevederilor Legii nr.239 din 13 noiembrie 2008 privind transparenţa în procesul decizional, proiectul a fost plasat pe pagina web [www.particip.gov.md](http://www.particip.gov.md), precum și pe pagina web oficială a Ministerului Apărării [www.army.md](http://www.army.md), compartimentul *Transparența decizională*, la directoriul *Modul de participare*.

Ministru Eugeniu STURZA